*****

ΚΑΝΟΝΙΣΜΟΣ (ΕΟΚ) αριθ. 1785/90 ΤΗΣ ΕΠΙΤΡΟΠΗΣ

της 28ης Ιουνίου 1990

περί καθορισμού ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τα καρότα, τα επιτραπέζια σταφύλια, τα πεπόνια, τα βερίκοκα, τα ροδάκινα και τις φράουλες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών (1), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 816/89 της Επιτροπής (2) καθορίζει τον κατάλογο των προϊόντων που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990· ότι στα προϊόντα αυτά περιλαμβάνονται, μεταξύ άλλων, οι τομάτες, τα μαρούλια, τα καρότα, τα επιτραπέζια σταφύλια, τα πεπόνια και οι φράουλες·

ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 245/90 (4), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές των νωπών οπωροκηπευτικών, εφεξής ονομαζομένου «ΣΜΣ »·

ότι ο κανονισμός (ΕΟΚ) αριθ. 1404/90 της Επιτροπής (5) καθόρισε για τα προαναφερθέντα προϊόντα, με εξαίρεση τα βερίκοκα και τα ροδάκινα, μια περίοδο Ι για την περίοδο από τις 28 Μαΐου έως την 1η Ιουλίου και, για τα βερίκοκα και τα ροδάκινα, μια περίοδο ΙΙ από τις 4 έως τις 24 Ιουνίου και μια περίοδο Ι από τις 28 Μαΐου έως τις 3 Ιουνίου και από τις 25 Ιουνίου έως την 1η Ιουλίου κατά την έννοια του άρθρου 2 του κανονισμού (ΕΟΚ) αριθ. 2310/89· ότι οι προοπτικές ισπανικών αποστολών προς την υπόλοιπη κοινοτική αγορά οδηγούν στον καθορισμό μιας περιόδου Ι για όλα τα προϊόντα για τους μήνες Ιούλιο και Αύγουστο 1990·

ότι πρέπει να υπενθυμιστούν οι διατάξεις του κανονισμού (ΕΟΚ) αριθ. 3944/89 σχετικά με τη στατιστική παρακολούθηση και τις διάφορες ανακοινώσεις των κρατών μελών εφαρμόζονται για να εξασφαλιστεί η λειτουργία του ΣΜΣ·

ότι η αναγκαιότητα επακριβούς πληροφορήσεως σχετικά με τα πεπόνια διακαιολογεί τη μικρή περιοδικότητα των ανακοινώσεων προς την Επιτροπή όσον αφορά τη στατιστική παρακολούθηση των συναλλαγών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τις τομάτες (κωδικός ΣΟ 0702 00 90), τα κεφαλωτά μαρούλια (κωδικός ΣΟ 0705 11 10), τα καρότα (κωδικός ΣΟ ex 0706 10 00), τα επιτραπέζια σταφύλια (κωδικός ΣΟ 0806 10 15 και 0806 10 19), τα πεπόνια (κωδικός ΣΟ 0807 10 90), τα βερίκοκα (κωδικός ΣΟ 0809 10 00), τα ροδάκινα (κωδικός ΣΟ ex 0809 30 00) και τις φράουλες (κωδικός ΣΟ 0810 10 10 και 0810 10 90), οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα.

Άρθρο 2

Για τις αποστολές της Ισπανίας στην υπόλοιπη αγορά της Κοινότητας, με εξαίρεση την Πορτογαλία, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ) αριθ. 3944/89, με εξαίρεση τα άρθρα 5 και 7.

Εντούτοις, σχετικά με τα πεπόνια, η ανακοίνωση που προβλέπεται στο άρθρο 2 παράγραφος 2 του προαναφερθέντος κανονισμού γίνεται το αργότερο κάθε Τρίτη για τις ποσότητες που αποστέλλονται κατά τη διάρκεια της προηγούμενης εβδομάδας.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 312 της 27. 10. 1989, σ. 6.

(2) ΕΕ αριθ. L 86 της 31. 3. 1989, σ. 35.

(3) ΕΕ αριθ. L 379 της 28. 12. 1989, σ. 20.

(4) ΕΕ αριθ. L 27 της 31. 1. 1990, σ. 14.

(5) ΕΕ αριθ. L 133 της 24. 5. 1990, σ. 78.

ΠΑΡΑΡΤΗΜΑ

Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89

Περίοδος από 2 Ιουλίου έως 2 Σεπτεμβρίου 1990

1.2.3 // // // // Περιγραφή προϊόντος

// Κωδικός ΣΟ

// Περίοδος // // // // Τομάτες // 0702 00 90 // Ι // Κεφαλωτά μαρούλια // 0705 11 10 // Ι // Καρότα // ex 0706 10 00 // Ι // Επιτραπέζια σταφύλια // 0806 10 15 και

0806 10 19 // Ι // Πεπόνια // 0807 10 90 // Ι // Βερίκοκα // 0809 10 00 // Ι // Ροδάκινα // ex 0809 30 00 // Ι // Φράουλες // 0810 10 10 και

0810 10 90 // Ι // // //